เติมด่วน! พรุ่งนี้ “ปตท.-บางจาก” ขึ้นราคา “เบนซิน” 60 สต./ลิตร “E85-ดีเซล” เพิ่ม 40 สต.
เติมด่วน! พรุ่งนี้ “ปตท.-บางจาก” ขึ้นราคา "เบนซิน” 60 สต./ลิตร “E85-ดีเซล” เพิ่ม 40 สต.
22 มิ.ย. 2563

บริษัท ปตท.น้ำมันและการค้าปลีก จำกัด (มหาชน) หรือ OR ในกลุ่ม บริษัท ปตท. จำกัด (มหาชน) หรือ PTT และบริษัท บางจาก คอร์ปอเรชั่น จำกัด (มหาชน) หรือ BCP ปรับขึ้นราคาขายปลีกน้ำมันกลุ่มเบนซิน รวมถึงแก๊สโซฮอล์ ลิตรละ 60 สตางค์ ยกเว้น E85 ที่ปรับขึ้นลิตรละ 40 สตางค์ และน้ำมันดีเซล ปรับขึ้นลิตรละ 40 สตางค์ โดยมีผลตั้งแต่เวลา 05.00 น. วันพรุ่งนี้ (23 มิ.ย.)
ทั้งนี้ ส่งผลให้ราคาน้ำมันในพื้นที่กรุงเทพฯ และปริมณฑลวันพรุ่งนี้ เป็นดังนี้ กลุ่มเบนซิน เบนซิน 95 ของ PTT Station อยู่ที่ลิตรละ 29.56 บาท, แก๊สโซฮอล์ 95 ลิตรละ 22.15 บาท, แก๊สโซฮอล์ 91 ลิตรละ 21.88 บาท, E20 ลิตรละ 20.64 บาท, E85 ลิตรละ 18.39 บาท
ส่วนราคาน้ำมันดีเซล B7 อยู่ที่ลิตรละ 22.39 บาท, B10 ลิตรละ 19.39 บาท และ B20 ลิตรละ 19.14 บาท (ราคาขายปลีกข้างต้นยังไม่รวมภาษีบำรุงท้องถิ่น)
